Պաբլո Կասալս

Պաբլո Կասալս (, (), իսպանացի թավջութակահար, դիրիժոր, կոմպոզիտոր։ Սովորել է Բարսելոնի և Մադրիդի կոնսերվատորիաներում։ Կասալսի կատարմանը բնորոշ է հուզականի ու խոհականի զուգորդումը, ֆրազավորման արտահայտչականությունը և նրբագեղությունը, վիրտուոզությունը։ Հռչակվել է հատկապես Յոհան Սեբաստիան Բախի երկերի արդիական մեկնաբանություններով։

1920 թվականին Բարսելոնում կազմակերպել է սիմֆոնիկ նվագախումբ, 1924 թվականին՝ բանվորական երաժշտական ընկերություն (երկուսն էլ ղեկավարել է մինչև 1936 թվականը)։ 1939 թվականին, Իսպանական Հանրապետության անկումից հետո, որպես հակաֆաշիստ տարագրվել է Ֆրանսիա, ապրել Պրադում, որտեղ 1950 թվականից կազմակերպվել են Կասալսի անվան ամենամյա փառատոներ։ 1956 թվականից ապրել է Պուերտո Ռիկոյում (այստեղ նույնպես կազմակերպվում էին Կասալսի անվ. փառատոներ)։

1957 թվականից տարբեր երկրներում (առաջինը՝ Փարիզում) անց են կացվում թավջութակահարների Կասալսի անվ. մրցույթներ։ Աշակերտներից նշանավոր է Գ. Կասադոն։ Կասալսի ասիստենտ է եղել Դիրան Ալեքսանյանը։

Ծանոթագրություններ 

Իսպանացի թավջութակահարներ
Իսպանացի դիրիժորներ
Իսպանացի կոմպոզիտորներ
1876 ծնունդներ
1973 մահեր
Ազատության նախագահական մեդալով պարգևատրվածներ
20-րդ դարի դասական կոմպոզիտորներ
Իսպանացի երաժշտական մանկավարժներ
Դասական կոմպոզիտորներ
Պատվո լեգեոնի շքանշանի ասպետներ
Շվեդիայի երաժշտության թագավորական ակադեմիայի անդամներ
Իսպանացի հասարակական գործիչներ
Անձինք նամականիշերի վրա